**Søknad på stilling som førsteamanuensis/førstelektor/høgskulelektor i organisasjon, leiing og innovasjon**

Jeg henviser til stillingsannonsen publisert på Jobbnorge.no. Mitt navn er Hilde Svrljuga Sætre, jeg er 30 år, og søker herved på stillingen som førsteamanuensis/førstelektor/høgskulelektor i organisasjon, leiing og innovasjon ved Høgskulen på Vestlandet.

Min motivasjon for å søke på denne stillingen er todelt og forankret både i min faglige kompetanse samt genuine nysgjerrighet for innovasjon i offentlig sektor. Per dags dato er jeg ansatt ved Høgskulen på Vestlandet som stipendiat, og sommeren 2022 vil jeg ha fullført min doktorgrad gjennom Universitetet i Bergens forskerskole. Jeg besitter en faglig kompetanse som sammenfaller med stillingsutlysningen og som derfor motiverer meg til å søke. Samtidig har jeg en brennende interesse for innovasjon i offentlig sektor, organisasjon, politikk og ledelse, og det er disse forskningsfeltene mitt vitenskapelige arbeid primært har vært innenfor.

Jeg er utdannet ved Universitetet i Bergen hvor jeg har fullført en bachelorgrad i spansk og en i administrasjon- og organisasjonsvitenskap. I 2017 fullførte jeg min mastergrad i administrasjon- og organisasjonsvitenskap, og fullfører nå min doktorgrad innenfor samme fagfelt på under normert tid, noe som vitner om at jeg er godt analytisk anlagt, at jeg har gode planleggingsevner, og kan levere et forskningsprodukt med høy faglig kvalitet innen fastsatte tidsfrister. Gjennom mine fire år som stipendiat har jeg opparbeidet meg god forskningserfaring blant annet gjennom å formulere, strukturere, planlegge og gjennomføre et eget forskningsopplegg og jeg har i tillegg bidratt i utviklingen av og deltakelse i et FoU-prosjekt om et innovativt introduksjonsprogram i Meland kommune sammen med kollegaer ved Høgskulen på Vestlandet. Jeg besitter derfor viktig kunnskap både om hvordan å gjennomføre eget forskningsopplegg samt hvordan å samarbeide med kollegaer på et eksternfinansiert forskningsprosjekt. Samtidig har jeg også innarbeidet svært gode ferdigheter innen analyse av data, intervjuteknikker og presentasjoner av mine forskningsresultater både muntlig på internasjonale konferanser samt i vitenskapelige publiseringer.

I løpet av min periode som stipendiat har jeg fått videreutviklet og perfeksjonert (i hvert fall) tre egenskaper som vil være nyttige for denne stillingen. Den første egenskapen er at jeg raskt evner å skaffe meg oversikt over komplekse saker. Jeg er svært lærenem og har etablert gode rutiner på hvordan å skaffe meg denne oversikten, jeg leser artikler og rapporter hurtig og setter meg effektivt inn i empirisk data og analyse av disse. Dernest har jeg opparbeidet meg en enorm arbeidskapasitet. Jeg trives godt med å sjonglere ulike oppgaver, jeg er god til å ta på meg prosjekter og jeg evner alltid å fullføre disse på en godt og gjennomtenkt måte. Utenfor arbeidslivet deltar jeg aktivt i organisasjonslivet, og jeg hadde ikke kunnet sjonglert alle mine gjøremål samtidig med å fullføre en doktorgrad hadde jeg ikke hatt denne evnen. Basert på min relativt korte tid i Akademia, har jeg til sist, bred undervisningserfaring som vil som både er et krav og arbeidsområde i stillingsutlysningen. Mitt pliktarbeid har hovedsakelig vært undervisning, og jeg har siden 2014 drevet med undervisningsarbeid, det være seg kursing ved Folkeuniversitetet, seminarundervisning ved Universitetet i Bergen, og som stipendiat undervisning for bachelorstudenter og masterstudenter tilknyttet utdanningen innovasjon og ledelse (samfunnsfaglig retning). Jeg har undervist samfunnsvitenskapelig metode og i enkeltemnet om innovasjon i offentlig sektor (emnekode: MOØ232). Jeg trives svært godt med formidling, og jeg har fått gode tilbakemeldinger fra studenter og kollegaer.

Jeg er godt kjent med studieprogrammet knyttet til styring, innovasjon og ledelse i offentlig sektor. Jeg har også deltatt og presentert eget arbeid i forskningsgruppen «Innovasjon og styring i offentlig sektor (ISOS). Jeg er derfor overbevist om at min utdanning utfyller alle krav stillingsutlysningen ber om, og at mine forskningsfelt har svært stor relevans for fagprofilen. Som ansatt som førstelektor/førsteamanuensis innen organisasjon, leiing og innovasjon ved Institutt for samfunnsvitskap i Songdal, vil jeg også kunne bidra aktivt med egen forskning inn mot fagprofilen. Blant annet har jeg tenkt å arbeide videre med det RFF-finansierte forskningsprosjektet om innovasjon i introduksjonsprogrammet. Jeg kan også tenke meg å samarbeide med andre i mitt forskningsnettverk og utvikle nye forskningsprosjekt med et komparativt Nordisk perspektiv om innovasjon i ulike velferdstjenester. Jeg har en stor interesse for innovasjon innenfor integreringsfeltet, men er også åpen for analyser av flere felt.

Mot denne bakgrunnen er jeg derfor overbevist om at jeg er en god kandidat til stillingen som førstelektor/førsteamanuensis innen organisasjon, leiing og innovasjon.

Ikke nøl med å ta kontakt dersom dere har noen spørsmål angående min søknad.

Jeg ser frem til å høre fra dere!

Beste hilsen,

Hilde Svrljuga Sætre

Tlf.: 90511896

e-post: hilset@gmail.com / hsse@hvl.no